Cümə məscidi (Mahaçqala)
Mahaçqalanın mərkəzi Cümə məscidi və ya "Yusuf bəy məscidi" (qum. Анжикъаланы Жума Межити) — Dağıstanın paytaxtı Mahaçqala şəhərində yerləşən müsəlman ibadət ocağı. Məscid şəhər cümə məscidi statusuna malikdir. 1991-1997-ci illərdə inşa edilmişdir. 2007-ci ildə aparılan yenidənqurma işlərindən sonra məscidin tutumu 15 min nəfərə qədər artırılmışdır. Bundan sonra məscid Avropanın ən iri məscidləri sırasına daxil olmuşdur.